**“Bluebird”**

Το «*Γαλάζιο πουλί*», (“*Bluebird*”), είναι ένα ξενόφωνο ντοκιμαντέρ που απευθύνεται κυρίως σε μαθητές του Γυμνασίου και του Λυκείου. Η ταινία παρουσιάζει με ρεαλιστικό και συνάμα ευαίσθητο τρόπο το κοινωνικόθέμα του σχολικού εκφοβισμού, (*bullying*). Η δεκατριάχρονη Μέρελ ντε Λέουβ είναι ένα πολυτάλαντο κορίτσι με ενδιαφέροντα και ευαισθησίες. Φροντίζει με στοργή τον μικρό ανάπηρο αδελφό της Κάσπερ, ενώ βρίσκει διέξοδο στα προβλήματά της στο διάβασμα, το θέατρο και τις καταδύσεις. Σταδιακά, η συμπεριφορά της αλλάζει ως αποτέλεσμα της λεκτικής και σωματικής βίας που δέχεται καθημερινά από τους συμμαθητές της. Απομονώνεται, δεν μιλάει σε κανέναν για το πρόβλημά της και εκδηλώνει πλήθος αρνητικών συναισθημάτων.

Η ταινία εγείρει ερωτήματα για τους τρόπους με τους οποίους μπορεί να αντιμετωπιστεί το φαινόμενο του σχολικού εκφοβισμού, (*bullying*), μιας και πλέον αποτελεί «*μείζον πρόβληματης δημόσιας υγείας*», (*Παγκόσμιος Οργανισμός Υγείας*). Ενεργό ρόλο διαδραματίζει το σχολικό περιβάλλον, το οποίο μέσω της ενημέρωσης και της ουσιαστικής επικοινωνίας, καλλιεργεί την εμπιστοσύνη και την αλληλεγγύη μεταξύ των μαθητών.

**Προτεινόμενο εκπαιδευτικό υλικό**

Η δημιουργία ενός ανώνυμου ερωτηματολογίου προς τους μαθητές με θέμα τον σχολικό εκφοβισμό, (bullying). Το ερωτηματολόγιο αυτό μπορεί να χρησιμοποιηθεί ως μέσο ευαισθητοποίησης και κινητοποίησης του εκάστοτε σχολείου.

**ΕΡΩΤΗΜΑΤΟΛΟΓΙΟ**

1. Σου αρέσει το σχολείο;
2. Νοιώθεις ασφαλής στο σχολείο;
3. Γνωρίζεις τί εννοούμε με τον όρο «*σχολικός εκφοβισμός*», (*bullying*); Αν ναι, περιέγραψέ το με δικά σου λόγια.
4. Ανάφερε τρία είδη σχολικού εκφοβισμού.
5. Έχεις υποστεί ποτέ λεκτική ή σωματική βία εντός του σχολείου; Αν ναι, τί είδους;
6. Έχεις υποστεί ποτέ λεκτική ή σωματική βία εκτός του σχολείου; Αν ναι, τί είδους;
7. Σε ποιον έχεις μιλήσει για αυτό;
8. Το άτομο στο οποίο απευθύνθηκες σε βοήθησε; Αν ναι, με ποιον τρόπο;
9. Έχεις ποτέ ασκήσει λεκτική ή σωματική βία; Αν ναι, με ποιον τρόπο;
10. Έχεις υπάρξει ποτέ θεατής σε κάποιο περιστατικό βίας; Αν ναι, πώς αντέδρασες;
11. Εάν υποθετικά ήσουν μάρτυρας ενός περιστατικού βίας πώς θα αντιδρούσες;
12. Πιστεύεις ότι η βία, (λεκτική ή σωματική) θα πρέπει να αντιμετωπίζεται με βία; Δικαιολόγησε την απάντησή σου.

**Προτεινόμενο εκπαιδευτικό υλικό**

Η δημιουργία ενός ανώνυμου ερωτηματολογίου προς τους μαθητές με θέμα τον σχολικό εκφοβισμό, (bullying). Το ερωτηματολόγιο αυτό μπορεί να χρησιμοποιηθεί ως μέσο ευαισθητοποίησης και κινητοποίησης του εκάστοτε σχολείου.